Babelscape/SREDFM huggingface dataset:
Έθελγουλντ Έθελινγκ

Ο Έθελγουλντ Έθελινγκ ("Æthelwold ætheling", πέθανε το 902/903) ήταν ο νεώτερος γιος του Έθελρεντ του Ουέσσεξ και του Κεντ βασιλέως του Ουέσσεξ την περίοδο 865 - 871. Την περίοδο που πέθανε ο πατέρας του όταν επιτέθηκαν στο Ουέσσεξ οι Δανοί Βίκινγκ ο ίδιος και ο μεγαλύτερος αδελφός του Έθελχελμ ήταν ακόμα σε βρεφική ηλικία γι'αυτό ανέβηκε στον θρόνο ο θείος τους Αλφρέδος ο Μέγας προκειμένου να αντιμετωπίσει αποτελεσματικά την απειλή. Ο Αλφρέδος ανέλαβε την υπεράσπιση του βασιλείου απέναντι στους επιδρομείς και τους συνέτριψε στην "μάχη του Έντινγκτον" (878).
Μετά τον θάνατο του Αλφρέδου ο Έθελγουλντ Έθελινγκ βρέθηκε σε σύγκρουση για τον θρόνο του Ουέσσεξ με τον πρώτο ξάδελφο του και γιο του Αλφρέδου Εδουάρδο τον Πρεσβύτερο, συγκέντρωσε στρατό άλλα όταν είδε ότι ήταν ανίκανος να τον αντιμετωπίσει δραπέτευσε στην Νορθουμβρία και οι Βίκινγκ της χώρας τον δέχτηκαν σαν βασιλιά τους. Την περίοδο 901 - 902 συγκέντρωσε έναν στόλο με τον οποίο εξέπλευσε στο Έσσεξ, οι κάτοικοι τον έκαναν δεκτό σαν βασιλιά τους. Την επόμενη χρονιά πίεσε τους Δανούς της Ανατολικής Αγγλίας να επιτεθούν στις περιοχές που κυβερνούσε ο Εδουάρδος το Ουέσσεξ και την Μερκία, οι δυο στρατοί συναντηθηκαν στην "μάχη του Χόλμ", οι Δανοι νίκησαν αλλά είχαν σημαντικές απώλειες ανάμεσα τους και ο ίδιος ο Έθελγουλντ Έθελινγκ.
Παντάξιος

Ο Παντάξιος (ιταλικά: Battista) είναι χαρακτήρας της Disney στον κόσμο του Ντόναλντ, τη Λιμνούπολη. Αποτελεί τον μπάτλερ αλλά και τον πιστό βοηθό και φύλακα του Σκρουτζ Μακ Ντακ. Σε πολλές ιστορίες, ο Παντάξιος ενεργεί ως νοσοκόμος του Σκρουτζ, ως μάγειρας, αλλά και ως διευθύνων σύμβουλός του. Εμφανίστηκε για πρώτη φορά το 1961 στην ιστορία "Paperino e il treno scomparso" για το Topolino #289 σε σενάριο των Ροντόλφο Τσιμίνο και Ελίσα Πέννα και σε σχέδιο του Μάσσιμο Ντε Βίτα. Η προέλευση λοιπόν αυτού του χαρακτήρα, είναι ιταλική.

Ο Παντάξιος φορά σχεδόν όλη την ώρα τα ίδια ρούχα, τα οποία αλλάζει μόνο σε ορισμένες ιστορίες. Κύριο χαρακτηριστικό του είναι επίσης η κόμμωσή του, που ξεχωρίζει για το ιδιαίτερα φουντωτό της μέρος γύρω από τα αυτιά του. Ξεχωρίζουν επίσης τα κίτρινα παπούτσια του, καθώς και το κόκκινό του παπιγιόν.
Γκούθρεντ

Ο Γκούθρεντ ή Γκούθφριθ ("Guthred", πέθανε στις 24 Αυγούστου 895) ήταν βασιλιάς των Βίκινγκ της Νορθουμβρίας (883 - 895) μετά την εκθρόνιση του πρώτου Βίκινγκ βασιλιά της Γιορκ Χάλφνταν Ράγκναρσον (877). Ο Συμεών του Νταρχάμ στο έργο του "Ιστορία των βασιλέων" σημειώνει για το έτος 877 : "Ο Γκούθρεντ από σκλάβος μου έγινε βασιλιάς" αλλά η "Ιστορία της εκκλησίας του Νταρχάμ" δίνει έναν άλλο λογαριασμό και γράφει σχετικά με την εξορία του Χάλφνταν :

"Την περίοδο των Βίκινγκ και ενώ οι κάτοικοι είχαν μείνει χωρίς βασιλιά ο Άγιος Κάθμπερ εμφανίστηκε σε ένα όραμα στον επίσκοπο Ίντριντ στο μοναστήρι του Καρλάιλ και του είπε τα εξής : Πήγαινε στο στρατόπεδο των Δανών να τους δηλώσεις σαν απεσταλμένος μου ότι πρέπει να ελευθερώσουν έναν νεαρό με το όνομα Γκούθρεντ τον γιο του Αρδακνούτ ο οποίος είχε πουληθεί σε μια χήρα. Όταν τον βρείτε πληρώστε την χήρα για να εξαγοράστε την ελευθερία του, στην συνέχεια να τον αναθρέψετε σαν βασιλιά και όταν φτάσει στην κατάλληλη ηλικία να τον στέψετε βασιλιά σας αφού πρώτα του περάστε ένα δαχτυλίδι στο δεξί του χέρι". 

Δεν είναι σαφές αν ο Γκούθφριθ ήταν χριστιανός αλλά οι σχέσεις του με την εκκλησιαστική κοινότητα του Αγίου Κάθμπερτ στην Βερνικία η οποία είχε μείνει εκτός της περιοχής που διοικούσε ο Άγιος Κάθμπερτ στην Ντέιρα ήταν πολύ καλές. Παραχώρησε στην εκκλησιαστική κοινότητα εδάφη ανάμεσα στους ποταμούς Τιν και Γουίρ τα οποία ανήκαν από τότε στο μοναστήρι του Σάντερλαντ και δημιούργησαν τον πυρήνα για τα εδάφη της εκκλησίας του Νταρχάμ, o Γκούθρεντ επέτρεψε στον επίσκοπο Ίντριντ να τα προσαρτήσει στην εκκλησία. 
Ο Συμεών αναφέρει ότι ο Γκούθρεντ βρέθηκε αντιμέτωπος με επίθεση των Σκωτσέζων αλλά κατάφερε να τους αποκρούσει με την βοήθεια του Αγίου Κάθμπερτ.
Ο Γκούθρεντ πέθανε στις 24 Αυγούστου 895 και τάφηκε στο Γιορκ Μίνστερ, τον διαδέχθηκε ο Σιφρέντι της Νορθουμβρίας. 
Ο Έθελγουιρντ ο ιστορικός του 10ου αιώνα του οποίου το έργο είναι περισσότερο αξιόπιστο σε σχέση με το μετέπειτα έργο του Συμεών του Νταρχάμ γράφει :

"Εκεί πέθανε ο Γκούθφριθ, ο βασιλιάς των Νορθουμβρίων την ημέρα της εορτής του Αγίου Βαρθολομαίου, το σώμα του μεταφέρθηκε στον καθεδρικό ναό της Γιορκ."
Τζόρτζε Ενέσκου

Ο Τζόρτζε Ενέσκου (ρουμανικά: "George Enescu", προφορά: "ˈd͡ʒe̯ord͡ʒe eˈnesku]", 19 Αυγούστου 1881 - 4 Μαΐου 1955), γνωστός στη Γαλλία και ως Ζορζ Ενεσκό ("Georges Enesco"), ήταν Ρουμάνος συνθέτης, βιολονίστας, πιανίστας, μαέστρος και καθηγητής. Θεωρείται, από πολλούς, ως ο σπουδαιότερος Ρουμάνος μουσικός όλων των εποχών. Κατά τη διάρκεια του βίου του έγραψε ορχηστρική μουσική, μουσική δωματίου, μουσική για πιάνο, τραγούδια, καθώς και μία όπερα, την "Œdipe".

Ο Ενέσκου, γεννήθηκε στο Λιβάνι, της περιφέρειας Μποτοσάνι, το οποίο αργότερα, μετονομάστηκε προς τιμήν του Τζόρτζε Ενέσκου. Από νεαρή ακόμα ηλικία ξεκίνησε τις μουσικές του σπουδές, ενώ θεωρούταν "παιδί-θαύμα". Ο Πάου Καζάλζ, ανέφερε χαρακτηριστικά ότι ο Ενέσκου, ήταν το "σπουδαιότερα μουσικό φαινόμενο" μετά τον Μότσαρτ, καθώς και μία από τις "μεγαλύτερες ιδιοφυΐες της μοντέρνας μουσικής". Σε ηλικία 10 ετών έπαιξε μπροστά στον Αυτοκράτορα Φραγκίσκο Ιωσήφ. Τον Φεβρουάριο του 1895, ο Ενέσκου, παρουσίασε την πρώτη του ώριμη δουλειά, σε ηλικία 16 ετών, στο Παρίσι, το "Poema Română". 

Μερικές από τις συνθέσεις του επηρεάστηκαν από την ρουμανική παραδοσιακή μουσική, όπως το "Romanian Rhapsodies", το οποίο είναι και μία από τις διασημότερες συνθέσεις του. Στις 8 Ιανουαρίου του 1923, έπαιξε για πρώτη φορά στις Ηνωμένες Πολιτείες, στο Carnegie Hall. Το 1932, έγινε επίτιμος καθηγητής της Ρουμανικής Ακαδημίας. Ο Ενέσκου, έζησε τόσο στη Ρουμανία όσο και στη Γαλλία, στην οποία παρέμεινε μετά τον Δεύτερο Παγκόσμιο Πόλεμο. Πέθανε, το 1955, στο Παρίσι, και ενταφιάστηκε στο Κοιμητήριο του Περ-Λασαίζ. Το ρουμανικό χαρτονόμισμα των 5 Λέι τον απεικονίζει.
Λούπο Αλμπέρτο

Το Λούπο Αλμπέρτο (ιταλικά: Lupo Alberto) είναι σειρά ιταλικού βιβλίου κόμικ που δημιουτγήθηκε από τον Γκουίντο Σιλβέστρι το 1974.
Κνουτ της Νορθουμβρίας

Ο Κνουτ της Νορθουμβρίας ήταν βασιλιάς της Νορθουμβρίας, οι νομισματικές ενδείξεις εμφανίζουν ότι βασίλευσε την περίοδο 900 - 905 και διαδέχθηκε τον Σιφρέντι της Νορθουμβρίας.
Το 1840 σε μια δέσμη 8000 αντικειμένων που βρέθηκε στο Λάνκασιρ υπήρχε μια σειρά από 3000 ασημένια νομίσματα της Νορθουμβρίας με την επιγραφή "βασιλεύς Κνουτ" που αποδεικνύει την ύπαρξη ενός βασιλιά με το συγκεκριμένο όνομα. Μια σειρά από διαφορετικές επιγραφές εμφανίστηκε στην αντίθετη πλευρά των ίδιων νομισμάτων, μια από αυτές τις επιγραφές είχε τον τίτλο "βασιλεύς Αλφρέδος" που αποδεικνύει ότι ήταν περίπου σύγχρονος με τον κορυφαίο βασιλιά του Ουέσσεξ Αλφρέδο τον Μέγα, μερικά από αυτά τα νομίσματα είχαν την επιγραφή με το όνομα του προκατόχου του Σιφρέντι. Η σειρά των νομισμάτων οδήγησε τους ιστορικούς στο συμπέρασμα ότι ο Κνουτ διαδέχθηκε τον Σιφρέντι ο οποίος βασίλευσε την περίοδο 895 - 900 και εκείνος με την σειρά του τον Γκούθρεντ που βασίλευσε την περίοδο 883 - 895. Τα ονόματα του Κνουτ και του Σιφρέντι εμφανίζονται σε μερικά νομίσματα μαζί κάτι που δείχνει ότι πολύ πιθανό να υπήρξε κάποια περίοδος συμβασιλείας τους. 

Είναι δύσκολο να προσδιορίσουμε την ταυτότητα του Κνουτ επειδή δεν υπάρχουν πληροφορίες σε καμιά σύγχρονη με την εποχή του πηγή για το πρόσωπο του. Ο ιστορικός Άλφρεντ Σμιθ (1942 - 2016) προτείνει την άποψη ότι πρόκειται για τον ίδιο Κνουτ που αναφέρεται στα Νορβηγικά Σάγκας του 13ου και του 14ου αιώνα σαν Δανός βασιλιάς της Νορθουμβρίας. Μερικοί ιστορικοί τον ταυτίζουν με τον Γκούθρεντ τον βασιλιά της Νορθουμβρίας την περίοδο 883 - 895, μια τρίτη εναλλακτική θεωρία σύμφωνα με τον Κάννον και τον Χάργκριβς τον συνταυτίζει με τον προκάτοχο του Σιφρέντι της Νορθουμβρίας.
Γούντι Χάρελσον

Ο Γούντι Χάρελσον ("Woody Harrelson", 23 Ιουλίου 1961) είναι Αμερικανός ηθοποιός.

Έχει παίξει στην ταινία "Υπόθεση Λάρι Φλιντ" και έλαβε υποψηφιότητα για το Όσκαρ Α' Ανδρικού Ρόλου και στην ταινία "The Messenger" και προτάθηκε για το Όσκαρ Β' Ανδρικού Ρόλου. To 2007 συμμετείχε στο "Καμιά Πατρίδα για τους Μελλοθάνατους" και κέρδισε το Βραβείο Σωματείου Ηθοποιών μαζί με όλο το καστ.

Στη συνέχεια, έπαιξε στη σειρά ταινίων "Hunger Games" στον ρόλο του Χέιμιτς Άμπερναθι. Το 2017 έπαιξε στην ταινία "Οι Τρεις Πινακίδες Έξω από το Έμπινγκ, στο Μιζούρι" και προτάθηκε για Όσκαρ, BAFTA και Βραβείο Σωματείου Ηθοποιών Β' Ανδρικού Ρόλου.

Στην τηλεόραση, έπαιξε στην κωμική σειρά "Cheers" και κέρδισε το βραβείο Emmy Β' Ανδρικού Ρόλου. To 2014 έπαιξε στη σειρά "True Detective" και προτάθηκε για Emmy και Χρυσή Σφαίρα.
Ινγκουίρ

Ο Ινγκουίρ ήταν Δανός βασιλιάς της Νορθουμβρίας, το Αγγλοσαξωνικό χρονικό δεν τον αναφέρει αλλά το "Χρονικό του Έθελγουιρ" τον καταγράφει σαν συμβασιλέα μαζί με τους αδελφούς του Εόουιλς και Χάλφνταν. Το "Χρονικό του Έθελγουιρ" αναφέρει ότι σκοτώθηκε από τους Άγγλους στην "μάχη του Τεττενχoλ" μαζί με τα αδέλφια του (910).
Μετά την ήττα των Βικινγκ στην "μάχη του Χόλμ" (902) και την αποτυχημένη εξέγερση του Έθελγουλντ Έθελινγκ τα τρία αδέλφια Εόουιλς, Χάλφνταν και Ινγκουίρ που ήταν διεκδικητές του θρόνου της Νορθουμβρίας κατόρθωσαν επιτυχώς να ανέβουν στον θρόνο του βασιλείου. Ο πληθυσμός της Ντάνελοου λεηλατήθηκε από τους Βίκινγκ του Δουβλίνου (902) που είχαν εκδιωχθεί από την Ιρλανδία εκείνη την χρονιά. Την πρώτη δεκαετία του 9ου αιώνα οι Βίκινγκ βασιλείς της Νορθουμβρίας και οι Βίκινγκ βασιλείς της Ανατολικής Αγγλίας ξεκίνησαν τις επιδρομές στα εδάφη του βασιλιά του Ουέσσεξ Εδουάρδου του Πρεσβύτερου του μεγάλου Άγγλου επικυρίαρχου βασιλιά. Το 910 τα τρία αδέλφια συμβασιλείς βάδισαν νότια επιτέθηκαν στο Ουέσσεξ αλλά διώχθηκαν από τους Αγγλοσάξονες, στην συνέχεια οι δυνάμεις του Εδουάρδου τους αντιμετώπισαν στην "μάχη του Τέττενχολ" στην οποία έπεσαν και τα τρία αδέλφια. 

Η ταυτότητα του Ινγκουίρ και των αδελφών του καθώς και η φύση της βασιλείας τους βρίσκονται υπό αμφισβήτηση, δεν βρέθηκαν νομίσματα με το όνομα τους, είναι πολύ πιθανό να κυβερνούσαν διαφορετικά τμήματα της Νορθουμβρίας αλλά ήταν μαζί οι αρχηγοί του στρατού. Η παρουσία του Ινγκουίρ έγινε γνωστή στα "Χρονικά του Έθελγουιρ" στην Λατινική έκδοση του Αγγλοσαξoνικού χρονικού ενώ στα Αγγλικά έγγραφα της εποχής του υπάρχουν μονάχα τα ονόματα των δυο αδελφών του χωρίς να εμφανίζεται το δικό του. 
Τα ονόματα των τριών αδελφών αντιστοιχούν με τα ονόματα του Αιμάρ, του Αουίσλ και του Χάλφνταν Ράγκναρσον των τριών Βίκινγκ που εμφανίζονται σαν βασιλείς στα Βρετανικά νησιά τον 9ο αιώνα και είναι πολύ πιθανό να ήταν αδέλφια. Ο ιστορικός Ντέιβιντ Ντούμβιλ (γεν. 1949) παραπέμπει στο γεγονός ότι τα τρία αδέλφια προέρχονται από την ίδια οικογένεια του Αιμάρ. Η ιστορικός Κλάρ Ντάουυχαμ αντίστοιχα γράφει ότι "η ομοιότητα είναι πολύ σοβαρή και δεν πρέπει να αγνοηθεί".
Επιστολή προς ένα χριστιανικό έθνος

Το βιβλίο Επιστολή προς ένα χριστιανικό έθνος (αγγλικά: "Letter to a Christian Nation") του Σαμ Χάρις γράφτηκε ως απάντηση στα σχόλια που έλαβε το πρώτο του βιβλίο Το Τέλος της Πίσης. Το βιβλίο είναι γραμμένο σαν ανοικτή επιστολή προς ένα χριστιανό στις Ηνωμένες Πολιτείες της Αμερικής. Ο Χάρις, δηλώνει πως στόχος του είναι να κατεδαφίσει τις φιλοσοφικές και ηθικές αξιώσεις του Χριστιανισμού στην καλύτερη τους μορφή. Το βιβλίο κυκλοφόρησε τον Σεπτέμβρη του 2006 και μέχρι τον Οκτώβρη εμφανίστηκε στη λίστα καλύτερων πωλήσεων των New York Times.
Χέρμαν Νόιμπαχερ

Ο Χέρμαν Νόιμπαχερ ("Hermann Neubacher", 1893-1960) ήταν Αυστριακός ναζιστής πολιτικός.

Στις 16 Οκτωβρίου 1942 ο Νοϋμπάχερ ονομάστηκε Ειδικός Πληρεξούσιος του Ράιχ για τα οικονομικά και νομισματικά ζητήματα στην Ελλάδα.

Ήταν πρώην δήμαρχος της Βιέννης και μέλος της "παλιάς φρουράς" των Αυστριακών Ναζί. Επίσης, ήταν ένας εκ των υποστηρικτών της προσάρτησης της Αυστρίας στο Γερμανικό Ράιχ (Anschluss).
Φλαμερτίνγκε

μικρογραφία
Το Φλαμερτίνγκε είναι χωριό στη βελγική επαρχία της Δυτικής Φλάνδρας και δήμος της πόλης Υπρ. Το κέντρο του Φλαμερτίνγκε βρίσκεται λίγο έξω από το κέντρο της Υπρ, κατά μήκος του κεντρικού δρόμου N38 στην κοντινή πόλη Ποπερίνγκε (Poperinge).

Εκτός από το κέντρο της πόλης Υπρ το Φλαμερτίνγκε είναι ο μεγαλύτερος δήμος της Υπρ. Στα δυτικά του Φλαμερτίνχε, κατά μήκος του δρόμου προς Ποπερίνγκε βρίσκεται το χωριουδάκι του Μπράντχουκ (Brandhoek).
Λέων Μακκάς

Ο Λέων Μακκάς (1892 - 1972) ήταν Έλληνας πολιτικός.
The Affair

Η σειρά The Affair είναι μια Αμερικανική δραματική τηλεοπτική σειρά των Σάρα Τριμ και Χαγκάι Λέβιi. Η σειρά έκανε πρεμιέρα στο κανάλι Showtime στις 12 Οκτωβρίου 2014. Μια τηλεοπτική μορφή TV-14 του πιλοτικού επεισοδίου ήταν διαθέσιμη διαδικτυακά στις 6 Οκτωβρίου 2014 από το YouTube, SHO.com, και άλλες συνδρομητικές πλατφόρμες.

Η δεύτερη σεζόν με 12 επεισόδια έκανε πρεμιέρα στις 4 Οκτωβρίου 2015, ενώ στις 9 Δεκεμβρίου 2015 η σειρά ανανεώθηκε για τρίτη σεζόν, η οποία έκανε πρεμιέρα στις 20 Νοεμβρίου 2016. Στις 9 Ιανουαρίου 2017 η Showtime ανανέωσε τη σειρά για τέταρτη σεζόν, η οποία θα κάνει πρεμιέρα στις 17 Ιουνίου 2018.

Η σειρά κέρδισε τη Χρυσή Σφαίρα για την καλύτερη τηλεοπτική σειρά στην κατηγορία Δράμα, ενώ η Ρουθ Ουίλσον κέρδισε τη Χρυσή Σφαίρα για την καλύτερη ηθοποιό για τηλεοπτική σειρά στην κατηγορία Δράμα στις Χρυσές Σφαίρες του 2014 το 2015. Στις Χρυσές Σφαίρες του 2015 το 2016 η Μάουρα Τίρνεϊ κέρδισε το βραβείο της Χρυσής Σφαίρας για το δεύτερο γυναικείο ρόλο σε τηλεπτικές σειρές και μίνι-σειρές.
Κέιτι Κάσιντι

Η Κέιτι Κάσιντι ("Katherine Evelyn Anita Cassidy," 25 Νοεμβρίου 1986) είναι Αμερικανίδα ηθοποιός και fashion blogger.

Έγινε γνωστή με το ρόλο της ως Ruby στην τηλεοπτική σειρά Supernatural απο το τηλεοπτικό δίκτυο CW κι αργότερα ως Laurel Lance/Black Canary στην τηλεοπτική σειρά Arrow του ίδιου καναλιού.
Άλαν Γκρίνσπαν

Ο Άλαν Γκρίνσπαν (γεννήθηκε στις 6 Μαρτίου 1926) είναι Αμερικανός οικονομολόγος που διετέλεσε πρόεδρος της Ομοσπονδιακής Τράπεζας των Ηνωμένων Πολιτειών από το 1987 έως το 2006. Ο πρώτος διορισμένος πρόεδρος της Ομοσπονδιακής Τράπεζας από τον Πρόεδρο Ρόναλντ Ρέιγκαν τον Αύγουστο του 1987, επανεξελέγη σε διαδοχικά τετραετή διαστήματα μέχρι την αποχώρησή του στις 31 Ιανουαρίου 2006, μετά τη δεύτερη μακρότερη θητεία στη θέση του (πίσω από τον William McChesney Martin).
Νεβέζις

Ο Νεβέζις (Λιθουανικά: Nevėžis) είναι ο έκτος μεγαλύτερος σε μήκος ποταμός στη Λιθουανία και ένας από τους κύριους παραποτάμους του Νέμουνα, έχει μήκος 209 χλμ. και ρέει μόνο στα γεωγραφικά όρια της Λιθουανίας. Είναι ο δεύτερος μακρύτερος ποταμός της Λιθουανίας, μετά τον Σβεντόγη, που ρέει αποκλειστικά εντός των συνόρων του. Οι πηγές του βρίσκονται στον δήμο Ανυξιάι και ο ποταμός πρώτα ρέει προς βορειοδυτική κατεύθυνση, αλλά στη συνέχεια στην Πανεβεζίς γυρνάει προς τα νοτιοδυτικά και περνάει την Κεντάινιαϊ, ρέει στο Νέμουνα, δυτικά του Κάουνας κοντά στο Ραουντοντβάρις.
Φινλανδοποίηση

Η Φινλανδοποίηση είναι όρος στην διεθνή πολιτική σκηνή που περιγράφει την κατάσταση στην οποία περιήλθε η Φινλανδία μετά το τέλος του Β παγκόσμιου Πολέμου. Δηλαδή στην διατήρηση, ύστερα από ακρωτηριασμό, της εδαφικής ανεξαρτησίας αλλά με τίμημα την πειθήνια στάση της στην Σοβιετική Ένωση. 

Είναι η διαδικασία με την οποία μια ισχυρή χώρα αναγκάζει μια μικρότερη γειτονική χώρα να συμμορφώνεται με τους κανόνες εξωτερικής πολιτικής της ισχυρής χώρας, επιτρέποντας της ταυτόχρονα να διατηρήσει την ανεξαρτησία της και το δικό της πολιτικό και οικονομικό σύστημα. Η υιοθέτηση αυτής της στάσης ήταν απότοκο του φόβου ότι η μικρή χώρα οδηγούμενη σε σύρραξη με τη γείτονά της θα χάσει πολλά περισσότερα.
Ο όρος αυτός αφορά τις ιστορικές σχέσεις της Φινλανδίας με τη Σοβιετική Ένωση. Μετά από μία σειρά ένοπλων συγκρούσεων μεταξύ των δύο χωρών στο πρώτο μισό του αιώνα, η μεταπολεμική φινλανδική κυβέρνηση του Juho Kusti Paasikivi ακολούθησε μία πολιτική ευμενούς ουδετερότητας απέναντι στη Σοβιετική Ένωση, η οποία μέσα από ένα πλέγμα συμφώνων συνεργασίας, καθώς και τη σύναψη προνομιακών οικονομικών σχέσεων, οδήγησε στο συντονισμό της εξωτερικής και εν μέρει της εσωτερικής πολιτικής της Φινλανδίας βάσει των απαιτήσεων της Σοβιετικής Ένωσης.

Ο όρος θεωρείται γενικά υποτιμητικός και προέρχεται από τη Δυτική Γερμανική πολιτική συζήτηση της δεκαετίας του 1960 και της δεκαετίας του 1970. Έτσι όπως χρησιμοποιήθηκε ο όρος στη Γερμανία και σε άλλες χώρες του ΝΑΤΟ, αναφερόταν στην απόφαση μιας χώρας να μην αμφισβητήσει έναν πιο ισχυρό γείτονα στην εξωτερική πολιτική, διατηρώντας παράλληλα την εθνική κυριαρχία. Χρησιμοποιείται συνήθως αναφορικά στις πολιτικές της Φινλανδίας στη σχέση της με τη Σοβιετική Ένωση κατά τη διάρκεια του Ψυχρού Πολέμου, αλλά μπορεί να παραπέμπει γενικότερα σε παρόμοιες διεθνείς σχέσεις, όπως η στάση της Δανίας έναντι της Γερμανίας μεταξύ 1871 και 1945 ή οι πολιτικές της ελβετικής κυβέρνησης με την Ναζιστική Γερμανία μέχρι το τέλος του Β' Παγκοσμίου Πολέμου.
Ηρακλής Σακκαλής

Ο Ηρακλής Σακκαλής (1912-1996) ήταν Έλληνας πολιτικός.
Ο Κόκκινος Κύκλος

Ο Κόκκινος Κύκλος () είναι μια αστυνομική νεο-νουάρ ταινία γαλλοϊταλικής παραγωγής του 1970. Η σκηνοθεσία και το σενάριο ανήκουν στον Ζαν-Πιέρ Μελβίλ και πρωταγωνιστούν οι Αλέν Ντελόν, Τζιάν Μαρία Βολοντέ, Μπουρβίλ και Υβ Μοντάν.
Ήβη Μαυράκη

Η Ήβη Μαυράκη ("Eve Mavrakis McGregor", Dordogne, 22 Ιουνίου 1966) είναι Γαλλίδα σχεδιάστρια μόδας και σκηνογράφος.

Γεννήθηκε στην πόλη Dordogne, στην Ακουιτανία της Γαλλίας, και έχει ελληνική και εβραϊκή καταγωγή.

Στις 22 Ιουλίου 1995 παντρεύτηκε τον ηθοποιό Γιουάν ΜακΓκρέγκορ, με τον οποίο γνωρίστηκε στα παρασκήνια της βρετανικής τηλεοπτικής σειράς Kavanagh QC και με τον οποίο έχει αποκτήσει δυο κόρες, την Κλάρα Ματίλντ (1996) και την Έσθερ Ρόουζ (2001). Τον Απρίλιο του 2006 το ζευγάρι υιοθέτησε ένα παιδί, την Jamiyan, το οποίο γεννήθηκε στην Μογγολία το 2001 ενώ το καλοκαίρι του 2011 υιοθέτησαν ένα κορίτσι.

Η Μαυράκη έχει συμμετάσχει στα τηλεοπτικά ντοκιμαντέρ Long Way Round και Long Way Down, που είχαν ως θέμα τους τα ταξίδια του συζύγου της μαζί με τον Charlie Boorman.
Λούκας Χέτζις

Ο Λούκας Χέτζις ("Lucas Hedges", 12 Δεκεμβρίου 1996) είναι Αμερικανός ηθοποιός.
Πίτερ Κόντε

Ο Πίτερ Κόντε (ολλανδικά: Pieter Jacobsz. Codde, Άμστερνταμ 11 Δεκεμβρίου 1599 - Άμστερνταμ 12 Οκτωβρίου 1678) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με ρωπογραφίες, πορτρέτα και σκηνές σε χώρους όπου ενδιαιτούσαν φύλακες.
Ουί Αιμάρ

Οι Ουί Αιμάρ ή Δυναστεία του Άιβαρ ήταν μια Νορβηγική δυναστεία που βασίλευσε στην Ιρλανδική θάλασσα, το βασίλειο του Δουβλίνου, τις δυτικές ακτές της Σκωτίας μαζί με τις Εβρίδες και τμήματα της βόρειας Αγγλίας στα μέσα του 9ου αιώνα. Η δυναστεία απέκτησε τον έλεγχο της Γιορκ στα μέσα του 10ου αιώνα αλλά βασίλευσε και σε άλλες περιοχές σε αόριστους χρόνους όπου οι βασιλείς ισχυρίζονταν ότι ήταν απόγονοι του Αιμάρ. Η έλλειψη πηγών έχει δυσκολέψει το έργο των ιστορικών αλλά είναι βέβαιο ότι κάποιο διάστημα 30 - 40 ετών ήταν βασιλείς στην Σκωτία. 

Βασίλευσαν επιπλέον στο Στραθκλάιντ και αργότερα για σύντομο χρονικό διάστημα στην Ιρλανδική επαρχία του Μύνστερ και στην Μερκία, στα δυτικά η δυναστεία των Ουί Αιμαρ ανέβασε τουλάχιστον δυο βασιλείς στο Λίμερικ από το οποίο έκαναν προσπάθειες να κατακτήσουν ξανά το Μύνστερ.
Στον θηλυκό κλάδο δυο μέλη ονομάστηκαν βασίλισσες της Ιρλανδίας στα Ιρλανδικά Χρονικά ανώ αναφέρεται άλλη μια βασίλισσα του Λένστερ, στα Νορβηγικά Χρονικά αναφέρεται άλλη μια βασίλισσα της Νορβηγίας και μια βασίλισσα της Μπρέγκα. Το όνομα "ουί Αιμάρ" στα αρχαία Νορβηγικά μεταφράζεται ως "εγγονός" ή "απόγονος" του Αιμάρ αλλά η δυναστεία επίσημα περιλαμβάνει μόνο τον ίδιο και τους τρεις γιους του. Τα Ιρλανδικά Χρονικά περιγράφουν τον Αιμάρ σαν αδελφό του Αμλάιμπ Κονούνγκ και του Αουίσλ, τα "Χρονικά του Ούλστερ" περιγράφουν τον θάνατο του το 873 με την φράση "Ο Αιμάρ βασιλεύς των Νορβηγών της Ιρλανδίας και της Βρετανίας τελείωσε την ζωή του". Σαν αρχηγός του Μεγάλου Στρατού της Δανίας ταυτίστηκε με τον Άιβαρ τον Ασπόνδυλο γιο του θρυλικού Ράγκναρ Λόθμπροκ κάτι που δείχνει ότι η δυναστεία είχε επεκτείνει τις εξουσίες του στην Ανατολική Αγγλία.
Ο Επαναστάτης του Αλκατράζ

Ο Επαναστάτης του Αλκατράζ (αγγλικά: Point Blank) είναι αστυνομικό δράμα (νεο-νουάρ) αμερικανικής παραγωγής του 1967, βασισμένο στη νουβέλα "Ο Κυνηγός" του Ντόναλντ Ε. Γουέστλεϊκ. Η σκηνοθεσία είναι του Τζον Μπούρμαν και σε σενάριο του Ρίτσαρντ Σταρκ. Πρωταγωνιστούν οι Λι Μάρβιν, Άντζι Ντίκινσον, Τζον Βέρνον και ο Κίναν Γουίν.

Η ταινία χαρακτηρίστηκε το 2016 από την βιβλιοθήκη του Κογκρέσου ως πολιτιστικά, αισθητικά και ιστορικά σημαντική και επιλέχθηκε να ενταχθεί στο Εθνικό Μητρώο Κινηματογράφου των Η.Π.Α
Τοπίο με την ταφή του Φωκίωνα

Το Τοπίο με την ταφή του Φωκίωνα είναι πίνακας τοπιογραφίας που φιλοτεχνήθηκε στη Ρώμη από τον γάλλο ζωγράφο Νικολά Πουσέν το 1648. Πρόκειται για ελαιογραφία διαστάσεων 117,5 × 178 cm.
Νεοπτόλεμος Δήμου

Ο Νεοπτόλεμος Δήμου (1917-2007) ήταν Έλληνας γιατρός.
Αιμάρ

Ο Αιμάρ ("Ímar", ... - 873) ήταν πολέμαρχος των Βίκινγκ στην Ιρλανδία και στην Σκωτία στα μέσα του 9ου αιώνα, ο ιδρυτής της δυναστείας του Ουί Αιμάρ της οποίας τα μέλη πολέμησαν για πολλούς αιώνες περιοχές γύρω από την Ιρλανδική θάλασσα. Ο Αιμάρ ήταν γιος ενός βασιλιά του Λοχλάν που το όνομα του σύμφωνα με τα "Θραυσματικά Χρονικά της Ιρλανδίας" ήταν Γκοφράιντ, τα ίδια χρονικά αναφέρουν σαν αδελφούς του τον Αουίσλ και τον Αμλαίμπ Κουνάνγκ ενώ μερικοί ιστορικοί αναφέρουν σαν αδελφό του και τον Χάλφνταν Ράγκναρσον. Τα Ιρλανδικά Χρονικά καταγράφουν τον Αμλαίμπ, τον Αιμάρ και τον Αουίσλ σαν "βασιλείς των ξένων" ενώ σύγχρονοι ιστορικοί τους ονομάζουν "βασιλείς του Δουβλίνου" επειδή χρησιμοποιούσαν το Δουβλίνο σαν βάση για τις εκστρατείες τους. Πολλοί ιστορικοί ταυτίζουν τον Αιμάρ με τον Αιβάρ τον Ασπόνδυλο έναν άλλον Βίκινγκ πολέμαρχου ο οποίος ήταν αρχηγός του Μεγάλου Στρατού των Βίκινγκ γιος του θρυλικού Ράγκναρ Λόθμπροκ και αδελφός του Χάλφνταν Ράγκναρσον.
Την δεκαετία του 850 και στις αρχές της δεκαετίας του 860 ο Αιμάρ βρέθηκε σε σύγκρουση με τον Μέιλ Σεχνάιγ βασιλιά του Ουί Νέιγ, ενός από τα ισχυρότερα βασίλεια της Ιρλανδίας. Η αιτία της σύγκρουσης είναι αβέβαιη αλλά όπως φαίνεται ο Αιμάρ πολέμησε πολύ χρόνο για να κερδίσει τον έλεγχο του Μύνστερ και των περιοχών του, συμμάχησε με τον Κερμπάλ βασιλιά του Κιλκένι και τον Αέντ Φιντλιάθ βασιλιά του βορείου Ουί Νέιγ εναντίον του Μέιλ Σεχνάιγ. Ο Μέιλ Σεχνάιγ (962) και τα εδάφη του διασπάστηκαν με την λήξη της σύγκρουσης, στην συνέχεια ο Αιμάρ προσπάθησε να επεκτείνει τα εδάφη του και την εξουσία του στο νησί. Ο Αιμάρ εξαφανίζεται από τις ιστορικές πηγές της Ιρλανδίας την περίοδο 864 - 870 γι'αυτό πολλοί ιστορικοί τον ταυτίζουν με τον Αιβάρ τον Ασπόνδυλο ο οποίος είχε έντονη δράση στην Αγγλία εκείνη την περίοδο. Σύμφωνα με τα χρονικά το 850 ο Αιμάρ και ο Αμλάιμπ κατόρθωσαν να κυριεύσουν το Νταμπάρτον Ροκ, το ισχυρότερο φρούριο στο βασίλειο του Στραθκλάιντ ύστερα από πολιορκία τεσσάρων μηνών. Ο Αιμάρ πέθανε το 873 με τον τίτλο "βασιλιάς των Νορβηγών της Ιρλανδίας και της Βρετανίας", τα "Θραυσματικά Χρονικά" αναφέρουν ότι ο πατέρας του Αιμάρ πέθανε την ίδια χρονιά έχοντας εγκαταστήσει την κυριαρχία τους στο Δουβλίνο, την Νήσο του Μαν, τις Ορκάδες και το μεγαλύτερο τμήμα των ακτών της βόρειας και της Δυτικής Σκωτίας.
Κωνσταντίνος Παπαγιάννης

Ο Κωνσταντίνος Παπαγιάννης (1901 - ;) ήταν Έλληνας έμπορος, οικονομολόγος και πολιτικός.
Κέιτι Λοτζ

Η Κέιτι Λοτζ (αγγλικά: "Caity Marie Lotz", 30 Δεκεμβρίου 1986) είναι Αμερικανίδα ηθοποιός, μοντέλο, χορεύτρια και τραγουδίστρια. Είναι γνωστή για τους ρόλους της ως Officer Kirsten Landry στη σειρά του MTV mockumentary Death Valley (2011), ως Annie στην ταινία "The Pact" (2012) και ως Sara Lance/The Canary/White Canary στις σειρές του καναλιού CW Arrow (2013-), The Flash, Supergirl και Legends of Tomorrow (2016-).
Δημήτριος Σάντης

Ο Δημήτριος Σάντης (1892 - ;) ήταν Έλληνας πανεπιστημιακός.
Μάχη της Φράγας

Η Μάχη της Φράγας ήταν μια μάχη της ισπανικής Ρεκονκίστα, που πραγματοποιήθηκε στις 17 Ιουλίου του 1134 στην πόλη Φράγα, στην περιοχή της Αραγωνίας στην Ισπανία. Η μάχη έγινε ανάμεσα στις δυνάμεις του Βασιλείου της Αραγωνίας, διοικούμενες από τον Αλφόνσο τον Μαχητή, και μια ποικιλία από Αλμοραβιδικές δυνάμεις που είχαν έρθει προς ενίσχυση της πόλης της Φράγας που τελούσε υπό πολιορκία από τον Βασιλιά Αλφόνσο Α´. Η μάχη κατέληξε σε νίκη των Αλμοραβίδων. Ο μονάρχης της Αραγωνίας Αλφόνσος Α´ πέθανε λίγο μετά τη μάχη.
De Krook

Το De Krook είναι το όνομα της νέας βιβλιοθήκης της Γάνδης, πόλης του Βελγίου. Το έργο ανατέθηκε στο αρχιτεκτονικό γραφείο της Γάνδης COUSSEE & GORIS architecten, σε συνεργασία με το ισπανικό-καταλανικό γραφείο RCR Arquitectes, οι οποίοι μάλιστα νίκησαν το βραβέιο Pritzker Architecture Prize, που αναφέρεται συχνά και ως Νόμπελ Αρχιτεκτονικής. Η βιβλιοθήκη ξεκίνησε να λειτουργεί στις 10 Μαρτίου 2017. Το όνομά της προέρχεται από τον δρόμο της γειτονιάς Waalse Krook, ο οποίος στεγάζεται πλέον από το κτίριο.Το νέο κτίριο φιλοξενεί την δημοτική βιβλιοθήκη, το πανεπιστήμιο της Γάνδης και το imec.
Νάχουα

Η Νάχουα (αραβικά: النحوة) είναι χωριό που ανήκει στο Εμιράτο της Σαριά στα Ηνωμένα Αραβικά Εμιράτα. Πρόκειται για ένα θύλακα μέσα στον θύλακα (ή θύλακα δεύτερης τάξης) εντός της επικράτειας του Ομάν στη Μάντχα, η οποία εξωτερικός θύλακας του Ομάν και θύλακας εντός των Ηνωμένων Αραβικών Εμιράτων.

Η πρόσβαση στη Νάχουα γίνεται από τον βορειότερο δρόμο στο θύλακα Μάντχα νότια του Χορφακάν ακολουθώντας τις πινακίδες προς την Νέα Μάντχα. Από την Νέα Μάντχα, υπάρχει ένας ασφαλτοστρωμένος αλλά με στροφές δρόμος (περίπου 5 χλμ.) που οδηγεί στην Νάχουα.

Στην είσοδο της Νάχουα, υπάρχει ένα αστυνομικός σταθμός που βρίσκεται σε απόσταση 80 μέτρων μετά τα σύνορα. Το ίδιο το χωριό βρίσκεται πιο ψηλά στο δρόμο, στην ίδια πλευρά με τον αστυνομικό σταθμό. Αποτελείται από περίπου 40 κτίρια και έχει τη δική της κλινική. Αυτό το τμήμα του χωριού καλείται στην πραγματικότητα Νέα Νάχουα και υπάρχουν περισσότερα σπίτια πιο κάτω στο δρόμο της Παλαιάς Νάχουα.

Ενώ η κατάσταση είναι ασυνήθιστη, η Νάχουα δεν είναι ο μοναδικός θύλακας στον κόσμο που περιβάλλεται από άλλο θύλακα. Οι ολλανδικοί θύλακες του Μπάαρλε-Νασσάου περιβάλλονται από τους βελγικούς θύλακες του Μπάαρλε-Χέρτογκ.
Ιωάννης Γωνιάδης

Ο Ιωάννης Γωνιάδης του Θεοδώρου (1910-2006) ήταν Έλληνας δικηγόρος και βουλευτής.
Κωστάντζα Καρατσιόλο

Η Κωστάντζα Καρατσιόλο (ιταλικά Costanza Caracciolo), (γεν. 17 Ιανουαρίου 1990) είναι Ιταλίδα μοντέλο, ηθοποιός και παρουσιάστρια τηλεοπτικών εκπομπών.
Βερόνικα Μάγια

Η Βερόνικα Μάγια (ψευδώνυμο της Βερόνικα Ρούσο) (Παρίσι 14 Ιουλίου 1977) είναι παρουσιάστρια της Rai 1 και τηλεπερσόνα.

Κόρη ενός εστιάτορα και μιας σκηνοθέτριας του θεάτρου, η Μάγια έχει κάνει δύο γάμους (2005-2010 και 2017 ως σήμερα) και έχει τρία παιδιά από τον πρώτο της γάμο. Έζησε στο Παρίσι μέχρι την ηλικία των 5 ετών ώσπου μετακόμισε στην Ρώμη.

Το ντεμπούτο της στο θέατρο το έκανε το 2002 και σε ηλικία 15 χρονών παίζοντας στην μεταφορά της κινηματογραφικής ταινίας του Μάριο Μονιτσέλι "Οι Εντιμότατοι Φίλοι μου".

Η καριέρα της στην ιταλική τηλεόραση ξεκίνησε το 2004 παρουσιάζοντας την αθλητική εκπομπή της Rai 2 Sabato Sprint.
Άννα Φάλκι

Η Άννα Φάλκι (αγγλικά: Anna Christina Palomaki-Falchi) (Τάμπερε, 22 Απριλίου 1972), είναι Ιταλίδα μοντέλο, ηθοποιός και παρουσιάστρια τηλεοπτικών εκπομπών φιλανδικής καταγωγής.
Χέρμπερτ Τσάπμαν

Ο Χέρμπερτ Τσάπμαν (19 Ιανουαρίου 1878 – 6 Ιανουαρίου 1934) ήταν Άγγλος προπονητής και πρώην ποδοσφαιριστής. Παρόλο που είχε μια μη πετυχημένη καριέρα στο ποδόσφαιρο, συνέχισε να ασχολείται με το άθλημα και έγινε ένας από τους πιο σημαντικούς προπονητές του αγγλικού ποδοσφαίρου στις αρχές του 20ου αιώνα πριν από το ξαφνικό θάνατό του το 1934.

Ως παίκτης, ο Τσάπμαν έπαιξε σε διάφορες ομάδες στο ποδοσφαιρικό πρωτάθλημα και σε άλλες εκτός πρώτης κατηγορίας. Δεν πέτυχε ως ποδοσφαιριστής, έκανε λιγότερες από 40 εμφανίσεις στο πρωτάθλημα κατά τη διάρκεια μιας δεκαετίας και δεν κέρδισε κανένα μεγάλο τίτλο. Αντ 'αυτού, βρήκε την επιτυχία του ως προπονητής: η πρώτη του ομάδα ήταν η Νορθάμπτον Τάουν μεταξύ 1908 και 1912, την οδήγησε στον τίτλο της ποδοσφαιρικής διοργάνωσης Σάδερν Φούτμπολ Λιγκ. Αυτό τράβηξε την προσοχή των μεγαλύτερων συλλόγων και έκανε μεταγραφή στη Λιντς Σίτι (πρώην ονομασία της Λιντς Γιουνάιντεντ) όπου άρχισε να βελτιώνει την τύχη της ομάδας του πριν από το Πρώτο Παγκόσμιο Πόλεμο. Μετά το τέλος του πολέμου, η Λιντς Σίτι εμπλέκεται σε κάποιες αντικανονικές πληρωμές ποδοσφαιριστών και τελικά διαλύθηκε. Στον Τσάπμαν απαγορεύτηκε αρχικά να ασχολείται με το ποδόσφαιρο αλλά άσκησε έφεση με επιτυχία. Πήγε στην Χάντερσφιλντ Τάουν κερδίζοντας ένα κύπελλο Αγγλίας και δύο τίτλους της Φερστ Ντιβίζιον σε τέσσερα χρόνια.

Το 1925, η Άρσεναλ προσέλαβε τον Τσάπμαν και οδήγησε τον σύλλογο στην πρώτη επιτυχία του κυπέλλου Αγγλίας και δύο τίτλους πρώτης κατηγορίας. Η επιτυχία του στην Άρσεναλ είχε ως αποτέλεσμα να γίνει η κυρίαρχη ομάδα της δεκαετίας του 30 που είχε ως στόχο να κερδίσει με αυτήν πέντε τίτλους πρωταθλήματος - αλλά δεν έζησε για να το κάνει και πέθανε από πνευμονία το 1934 σε ηλικία 55 ετών.

Στην εποχή του θεωρείται ένας από τους πρώτους εκσυγχρονιστές του παιχνιδιού. Εισήγαγε νέες τεχνικές τακτικής και κατάρτισης στο Αγγλικό ποδόσφαιρο καθώς και πρωτοποριακές καινοτομίες όπως προβολές, ευρωπαϊκούς διαγωνισμούς συλλόγων και αριθμημένες φανέλες και έχει λάβει πολλές μεταθανάτιες διακρίσεις ως αναγνώριση.
Diagoon Housing

Το Diagoon Housing είναι ένα συγκρότημα κατοικιών που ανήκει στον στρουκτουραλισμό και βρίσκεται στην πόλη Delft (Ντελφτ) της Ολλανδίας. Σχεδιάστηκε από τον Herman Hertzberger ( Χέρμαν Χέρτζμπεργκερ), το 1967-1969.

Ο Herman Hertzberger με το συγκρότημα κατοικιών, υποστήριξε μια σχεδιαστική λογική αλληλεπίδρασης μεταξύ του κτηρίου και των κατοίκων του. Αυτή η αντιμετώπιση ερχόταν σε ρήξη με τις ως τότε μεταπολεμικές τυποποιημένες κατοικίες.
Mario Kart 8

To Mario Kart 8 (ιαπωνικά: "マリオカート8", Χέπμπορν: "Mario Kāto Eito") είναι το όγδοο βιντεοπαιχνίδι αγώνων καρτ της σειράς "Mario Kart ," το οποίο αναπτύχθηκε και κυκλοφόρησε από τη Nintendo για το Wii U. Η ανάπτυξη του παιχνιδιού ανακοινώθηκε για πρώτη φορά το 2013 στο Electronic Entertainment Expo, ενώ το παιχνίδι κυκλοφόρησε παγκοσμίως το 2014. 
Όπως συμβαίνει και στα υπόλοιπα παιχνίδια της σειράς, στο "Mario Kart 8" οι παίκτες μπορούν να ελέγξουν διάφορους χαρακτήρες από το Mario franchise, οι οποίοι παίρνουν μέρος σε αγώνες καρτ σε ποικίλες πίστες. Παράλληλα, μπορούν να χρησιμοποιήσουν αντικείμενα για να πάρουν προβάδισμα έναντι των αντιπάλων τους. Σε αντίθεση με τα άλλα παιχνίδια της σειράς, οι πίστες στο "Mario Kart 8" περιλαμβάνουν για πρώτη φορά τμήματα που αψηφούν τη βαρύτητα, με τον παίκτη να μπορεί να οδηγήσει επάνω σε τοίχους και στην οροφή. Επίσης, προστέθηκε η κατηγορία των 200 κυβικών δοκιμάζοντας έτσι τις ικανότητες των παικτών. Τέλος, διατηρήθηκε η κλασική δυνατότητα ταυτόχρονης συμμετοχής πολλαπλών χρηστών, όπως επίσης και το διαδικτυακό παιχνίδι μέσω του Nintendo Network.

To "Mario Kart 8" υπήρξε μία επιτυχημένη κυκλοφορία τόσο εισπρακτικά όσο και από άποψη κριτικών. Έγινε σύντομα το παιχνίδι με τις περισσότερες πωλήσεις για την κονσόλα Wii U πουλώντας πάνω από 8 εκατομμύρια αντίτυπα παγκοσμίως. Το παιχνίδι συνέχισε να ενημερώνεται σταδιακά στο λογισμικό του, ενώ επίσης απέκτησε και επεκτάσεις τις οποίες μπορούσαν να κατεβάσουν οι χρήστες από το Διαδίκτυο. Το νέο αυτό υλικό περιέχει επιπλέον χαρακτήρες, οχήματα και πίστες, ενώ είναι συμβατό και με τις φιγούρες της Nintendo (Amiibo). Τον Απρίλιο του 2017, το παιχνίδι κυκλοφόρησε παγκοσμίως υπό τον τίτλο Mario Kart 8 Deluxe και για το Nintendo Switch. Το Mario Kart 8 Deluxe έλαβε κι αυτό πολύ καλές κριτικές και σημείωσε μεγάλη εισπρακτική επιτυχία έχοντας πουλήσει πάνω από 4 εκατομμύρια αντίτυπα έως και τον Σεπτέμβριο του 2017. Καινούριες δυνατότητες του "Mario Kart 8 Deluxe" αποτελούν τα διπλά αντικείμενα, οι επανερχόμενοι και νέοι χαρακτήρες και τα εξτρά οχήματα.
Μιχάι Τουντόσε

Ο Μιχάι Τουντόσε (Mihai Tudose, γεννήθηκε στις 6 Μαρτίου του 1967 στη Βραΐλα) είναι Ρουμάνος πολιτικός, βουλευτής, υπουργός Οικονομίας στην κυβέρνηση Γκριντεάνου και ο πρώην πρωθυπουργός της Ρουμανίας.
Μιχαήλ Γαλανός

Ο Μιχαήλ Γαλανός (1868 - 1948) ήταν Έλληνας πολιτικός.
Σαλαμάνδρα της Καρπάθου

Η Σαλαμάνδρα της Καρπάθου, "Lyciasalamandra helverseni" (Pieper, 1963) ή Χοχχυλίνα, όπως είναι γνωστή στους κατοίκους τους νησιού, είναι ένα είδος σαλαμάνδρας στην οικογένεια Salamandridae. Πρόκειται για ένα ενδημικό είδος της Ελλάδας, καθώς απαντάται αποκλειστικά στην Κάρπαθο, την Κάσο και τη Σαρία. Μαζί με τη σαλαμάνδρα του Καστελλόριζου αποτελούν τα μοναδικά είδη του γένους "Lyciasalamandra" που απαντώνται στην Ελλάδα. Κατατάσσεται ως Τρωτό (VU) στη λίστα της IUCN.
Σαλβατόρε Ανταμό

Ο Σαλβατόρε Ανταμό ("Salvatore Adamo", γενν. 1 Νοεμβρίου 1943), γνωστός ως καλλιτέχνης απλώς ως «Ανταμό», είναι Ιταλός μουσικός και τραγουδιστής, γνωστός για τις ρομαντικές μπαλάντες του. Μεγάλωσε και έζησε στο Βέλγιο, του οποίου έχει την υπηκοότητα. Καθιστάμενος δημοφιλής πρώτα στην Ευρώπη, έγινε κατόπιν γνωστός και στη Μέση Ανατολή, τη Λατινική Αμερική, την Ιαπωνία και τις ΗΠΑ. Συνολικά έχει πουλήσει μέχρι σήμερα πάνω από 100 εκατομμύρια δίσκους (80 εκατομμύρια άλμπουμ και 20 εκατομμύρια σινγκλ), κάτι που τον καθιστά έναν από τους πλέον επιτυχημένους εμπορικά καλλιτέχνες στον κόσμο και τον Βέλγο μουσικό με τις μεγαλύτερες πωλήσεις όλων των εποχών. Συνήθως τραγουδά στη γαλλική γλώσσα, αλλά κατά καιρούς έχει τραγουδήσει στην ολλανδική, στην αγγλική, στη γερμανική, στην ιταλική στην ισπανική, στην ιαπωνική και στην τουρκική. Τα «Tombe la neige», «La nuit» και «Inch'Allah» παραμένουν τα γνωστότερα τραγούδια του.
Ιωάννης Χατζηδήμος

Ο Ιωάννης Χατζηδήμος (1 Δεκεμβρίου 1911 - 8 Οκτωβρίου 1986), του Κωνσταντίνου, ήταν Έλληνας δικηγόρος και πολιτικός. Υπηρέτησε ως βουλευτής και ως δήμαρχος Σερρών.
Πίνα Μπάους

H Πίνα Μπάους ("Pina Bausch", 27 Ιουλίου 1940 - 30 Ιουνίου 2009) ήταν Γερμανίδα χορεύτρια, χορογράφος, δασκάλα χορού και διευθύντρια μπαλέτου του Χοροθεάτρου του Βούπερταλ, το οποίο πήρε το όνομά της. Στη δεκαετία του 1970 η Πίνα Μπάους, με την ανάπτυξη του χοροθεάτρου, έγινε φιγούρα που λατρεύτηκε στη χορευτική σκηνή. Θεωρήθηκε από τον κλάδο της ως η σημαντικότερη χορογράφος της εποχής της.

Η Πίνα Μπάους συνδυάζει για πρώτη φορά τον χορό με το τραγούδι, την παντομίμα, τα ακροβατικά και την υποκριτική σε ένα νέο είδος τέχνης. Πολλοί επαγγελματίες θεωρούν αυτή τη νέα μορφή τέχνης ως την αρχή του χοροθεάτρου. Η Μπάους "έσπασε" την παραδοσιακή δομή της δράσης σε μεμονωμένες σκηνές και τις συνέδεσε μέσω κολάζ και μοντάζ σε θεματικά πλαίσια. Το σημείο εκκίνησης των έργων της ήταν οι μεμονωμένες χειρονομίες, η αναπαράσταση και η έκφραση ενός συγκεκριμένου συναισθήματος. Η ζωντάνια και η ευφορία έρχονται σε αντίθεση με δραματικές σκηνές, και έτσι άγγιξε τα βάθη της ύπαρξης ανθρώπου, αυτά που το κοινό συχνά βίωνε με έντονο τρόπο. Πολλά από τα έργα της είχαν ως εκ τούτου χαρακτηριστεί ως εξαιρετικά ριζοσπαστικά και συγκινητικά ταυτόχρονα.
Σαμεγκρέλο-Ζέμο Σβανέτι

Η Σαμεγκρέλο-Ζέμο Σβανέτι (Γεωργιανά: სამეგრელო-ზემო სვანეთი) είναι μια περιφέρεια (Μχάρε) στην δυτική Γεωργία που περιλαμβάνει τις ιστορικές γεωργιανές επαρχίες Σαμεγκρέλο (Μινγκρελία) και Ζέμο Σβανέτι (Άνω Σβανέτι), και η πρωτεύουσα είναι το Ζουγκντίνι. Η περιφέρεια αποτελείται από μια πόλη, το Πότι και τους ακόλουθους δήμους:
* Αμπάσα
* Ζουγκντίντι
* Μαρτβίλι
* Μέστια
* Σενάκι
* Τσχορότσκου
* Τσαλεντζίχα
* Χόμπι
Στέργιος Μπινόπουλος

Ο Στέργιος Μπινόπουλος (1888 - 1965), του Δημητρίου, ήταν Έλληνας στρατιωτικός και πολιτικός. Διακρίθηκε ως Μακεδονομάχος και αργότερα εξελέγη πέντε φορές βουλευτής.
Ελισάβετ Θηρεσία της Λωρραίνης

Η Ελισάβετ Θηρεσία της Λωρραίνης (15 Οκτωβρίου 1711-3 Ιουλίου 1741) από τον Οίκο της Λωρραίνης ήταν πριγκίπισσα της Λωρραίνης και η τελευταία σύζυγος του Καρόλου Εμμανουήλ ΄ της Σαρδηνίας. Ήταν μια από τις αδερφές του Φραγκίσκου Στέφανου, δούκα της Λωρραίνης. Πέθανε κατά τη διάρκεια της γέννας.
Δημοτικό στάδιο της Μπράγκα

Το Δημοτικό στάδιο της Μπράγκα, σχεδιασμένο από τον Πορτογάλο αρχιτέκτονα και νικητή του βραβείου pritzker Souto de Moura, αποτελεί την φυσική έδρα της ποδοσφαρικής ομάδας της πολής και χώρο αρχιτεκτονικού ενδιαφέροντος. 
Γνωστό επίσης και με την ονομασία "A Pedreira" ("το νταμάρι"), καθώς «λαξεύθηκε» στον προσκείμενο βράχο του Monte do Castro.Το 2000 ανατίθεται στον βραβευμένο με Pritzker πορτογάλο αρχιτέκτονα Eduardo Souto de Moura ο σχεδιασμός του γηπέδου της πόλης της Μπράγκα. Χωρητικότητας 30,286 θεατών αποτελεί ένα από τα μεγαλύτερα γήπεδα της χώρας, ενώ η κατασκευή του ολοκληρώθηκε το 2003, για την εξυπηρέτηση των αγώνων του euro 2004.

* Braga stadium design page on WorldStadiums.com
Ίβιτσα Ίβουσιτς

Ο Ίβιτσα Ίβουσιτς (κροατικά: "Ivica Ivušić", γενν. 1 Φεβρουαρίου 1995) είναι Κροάτης επαγγελματίας ποδοσφαιριστής, ο οποίος αγωνίζεται ως τερματοφύλακας στην ΝΚ Όσιγιεκ. Από το 2009, έως και το 2015, υπήρξε μέλος των μικρών ομάδων της Εθνικής Κροατίας.

Γεννήθηκε στη Ριέκα, ξεκινώντας τα πρώτα του βήματα στην τοπική ομάδα, ΧΝΚ Ριέκα. Εκεί πέρασε μεγάλο μέρος της ερασιτεχνικής του καριέρας, έως το 2009, όπου πήρε μεταγραφή στις ακαδημίες της Ίντερ, με την οποία κιόλας ξεκίνησε την επαγγελματική του καριέρα, τη σεζόν 2014-15. Τη σεζόν αυτή είχε αγωνιστεί ως δανεικός στην ΑΚ Πράτο. Μεταξύ το 2015 και το 2018, αγωνίστηκε στην Πρβα Λίγκα, για την ΝΚ Ίστρα 1961, σε σχεδόν 45 αγώνες της διοργάνωσης.
Ελληνικός λισσοτρίτωνας

Ο Ελληνικός λισσοτρίτωνας, "Lissotriton graecus" (Wolterstorff, 1906) είναι ένα είδος τρίτωνα στην οικογένεια Salamandridae. Αποτελεί ένα από τα δύο είδη λισσοτρίτωνα στην Ελλάδα.
Γιόχαν Νέπομουκ Χούμελ

Ο Γιόχαν Νέπομουκ Χούμελ (Johann Nepomuk Hummel, Πρέσμπουργκ 14 Νοεμβρίου 1778 – Βαϊμάρη 17 Οκτωβρίου 1837) ήταν Αυστριακός συνθέτης και πιανίστας, η μουσική του οποίου σηματοδοτεί τη μετάβαση από την κλασική στη ρομαντική εποχή.
Συνεδριακό Κέντρο της Ρώμης

Το Συνεδριακό Κέντρο της Ρώμης ή, όπως αποκαλείται από τον κόσμο, «το σύννεφο» (La Nuvola), κτίστηκε από το Studio Fuksas με επικεφαλής τους Ιταλούς αρχιτέκτονες τους Massimiliano και Doriana Fuksas το 2016. Βρίσκεται στην επιχειρηματική περιοχή της Ρώμης, νότια του κέντρου και αποτελεί έναν κόμβο μεταξύ των οδών Cristoforo Colombo, Europa, Shakespeare και Asia. Έχει έκταση 55.000 τ.μ. και 48 μέτρα ύψος και αποτελεί το μεγαλύτερο κτήριο που έχει κτιστεί στη Ρώμη τα τελευταία 50 χρόνια. Στόχος του κτηρίου είναι να φιλοξενήσει συνέδρια κάθε τύπου, εκθέσεις και μεγάλης κλίμακας εκδηλώσεις. Αποτελείται από ένα μεγάλο αμφιθέατρο με χωρητικότητα 1850 άτομα που τοποθετείται μέσα στο «σύννεφο», ένα ξενοδοχείο 439 δωματίων και 7800 τ.μ. δημόσιου χώρου. Το 2012 βραβεύτηκε ως "Best Building Site" από το "Royal Institute of British Architects" στο Λονδίνο.
Γιοχάνες Γιανσόνιους

Ο Γιοχάνες Γιανσόνιους (ολλανδικά: "Johannes Janssonius," 1588, Άρνεμ– 1664, Άμστερνταμ, επίσης γνωστός και ως "Jan Janszoon / Γιάν Γιανσόν") ήταν Ολλανδός εκδότης του 17ου αιώνα με έδρα το Άμστερνταμ και ειδίκευση στα χαρτογραφικά έργα. Είναι κυρίως γνωστός ως ο εκδότης του δημοφιλούς "Atlas Novus (Νέος Άτλας)" κατά τον 17ο αιώνα.
Φραντσέσκο Πιατσέντζα

μικρογραφία|Η προμετωπίδα του "L'Egeo redivivo", 1688

Ο Φραντσέσκο Πιατσέντζα (ιταλικά: "Francesco Piacenza", Νάπολη, 1637 – Μόντενα, 1687) ήταν Ιταλός χαρτογράφος, νομικός, και σκακιστής. Εργαζόταν ως δικηγόρος του αστικού και εκκλησιαστικού δικαίου, και υπηρέτησε ως γραμματέας στην πρεσβεία της Ισπανίας ("Rex Catholicissimus") στην Γερμανία για 8 χρόνια, και μετέπειτα εργάστηκε στην Μπολόνια ως εκκλησιαστικός αξιωματούχος. Κατόπιν ταξίδεψε στα νησιά του Αιγαίου και με τις σημειώσεις που συνέλεξε έγραψε το γεωγραφικό έργο "L'Egeo redivivo" ("το αναβιωμένο Αιγαίο") το οποίο εκδόθηκε το 1688 στην Μόντενα μετά τον θάνατο του. Στο έργο αυτό περιέχονταν λεπτομερείς περιγραφές και χάρτες για τα διάφορα ελληνικά νησιά, καθώς και λαογραφικές πληροφορίες για τα έθιμα και τρόπο ζωής των κατοίκων των νησιών. Είναι επίσης γνωστός και για την σκακιστική πραγματεία του με τίτλο "I compeggiamenti dgli Scacchi" ("τα στρατόπεδα του σκακιού") η οποία εκδόθηκε στο Τορίνο το 1683 και περιέγραφε διάφορες σκακιστικές τεχνικές.
Σοφία Μπράχε

Η Σοφία Μπράχε (Sophia Brahe, 24 Αυγούστου 1559 (ή 1556) - 1643) ήταν Δανή αστρονόμος, χημικός, αστρολόγος και αλχημίστρια που ήταν εξαιρετικά διάσημη την εποχή της ως μορφωμένη γυναίκα και επιστήμονας. Εργάστηκε κατά μόνας αλλά και με τον αδελφό της Τύχο Μπράχε και με τις αστρονομικές της παρατηρήσεις και τους υπολογισμούς που έκανε συνέβαλλε στην κατανόηση της τροχιάς των πλανητών αν και συνήθως η συνεισφορά της παραβλέπεται ή λανθασμένα αποδίδεται στον Τύχο Μπράχε.
Γιόχαν Γιάκομπ Μπαχ

Ο Γιόχαν Γιάκομπ Μπαχ (Johann Jakob Bach, βάπτιση 11 Φεβρουαρίου 1682, Άιζεναχ - 16 Απριλίου 1732, Στοκχόλμη) ήταν Γερμανός μουσικός και συνθέτης, αδελφός του Γιόχαν Σεμπάστιαν Μπαχ και πατέρας του Γιόχαν Λούντβιχ Μπαχ. Φοίτησε στη Λατινική Σχολή του Άιζεναχ, όπου εργάστηκε για ένα διάστημα ως μουσικός. Ταξίδεψε στην Πολωνία και τη Σουηδία. Το 1704 κατατάχθηκε ως ομποΐστας στον σουηδικό στρατό. Εικάζεται πως με αφορμή το γεγονός αυτό ο Γ. Σ. Μπαχ συνέθεσε το "Capriccio sopra la lontananza del suo fratello dilettissimo" ("Καπρίτσιο για την αναχώρηση του αγαπημένου αδελφού", BWV 992). To 1707 έγινε ομποΐστας της βασιλικής φρουράς του Καρόλου ΙΒ`. Ταξίδεψε αρκετά ως μέλος του στρατού, στη διάρκεια του Μεγάλου Βόρειου Πολέμου, και στην Κωνσταντινούπολη έμαθε φλάουτο από τον Γάλλο φλαουτίστα Πιερ-Γκαμπριέλ Μπυφαρντέν (P. G. Buffardin). Το 1713 έγινε μέλος της ορχήστρας στην Αυλή του βασιλιά στη Στοκχόλμη.
Μπρέντα Μπάακ

Η Μπρέντα Μπάακ (αγγλικά: Brenda Jean Bakke) (15 Μαΐου 1963), είναι Αμερικανίδα ηθοποιός του κινηματογράφου και της τηλεόρασης.
Τζιοβάνι Πάολο Πανίνι

Ο Τζιοβάνι Πάολο Πανίνι (ιταλικά: "Giovanni Paolo Panini", 17 Ιουνίου 1691, Πιατσέντσα – 21 Οκτωβρίου 1765, Ρώμη) ήταν Ιταλός ζωγράφος και αρχιτέκτονας με βάση την Ρώμη ο οποίος ανήκε στο καλλιτεχνικό ρεύμα των βεντουτιστών, ζωγράφων οι οποίοι απεικόνιζαν απόψεις κτηρίων και τοπίων.
Μαρκαντόνιο Ραϊμόντι

Ο Μαρκαντόνιο Ραϊμόντι (ιταλικά: "Marcantonio Raimondi", 1470 ή 1482 – 1534), ήταν Ιταλός χαράκτης και γνωστός ως ο πρώτος τυπογράφος του οποίου το έργο αποτελούνταν κυρίως από πίνακες ζωγραφικής. Οι τεχνικές που εισήγαγε ήταν πρωτοποριακές για την εποχή τους και υιοθετήθηκαν στην Ιταλία και σε άλλες περιοχές της Ευρώπης. Υπήρξε συνεργάτης του Ραφαήλ, του οποίου τα έργα συνέχισε να αναπαράγει και μετά τον θάνατο του το 1520. Συνολικά του αποδίδονται περίπου 300 χαρακτικά, και ο κύριος όγκος των βιογραφικών πληροφοριών που διασώζονται σχετικά με τον Ραϊμόντι προέρχεται από τον Τζόρτζο Βαζάρι.
Βίνια δελ Μαρ

Η Βίνια δελ Μαρ (ισπαν. "Viña del Mar", δηλαδή «Αμπελώνας της Θάλασσας»), είναι πόλη και δήμος της κεντρικής Χιλής, στην ακτή του Ειρηνικού Ωκεανού. Αποκαλούμενη συχνά «La Ciudad Jardín» («Η πόλη των κήπων») και κατά δεύτερο λόγο «La Perla del Pacífico» («Μαργαριτάρι του Ειρηνικού»), υπάγεται στην Περιφέρεια Βαλπαραΐσο. Κατατάσσεται ως η τέταρτη σε πληθυσμό πόλη της Χιλής με πληθυσμό 324.836 κατοίκους (το 2012), ωστόσο είναι οικιστικά ενωμένη με το Βαλπαραΐσο στα βορειοανατολικά του, στα πλαίσια του «Μείζονος Βαλπαραΐσο», της τρίτης μεγαλύτερης μητροπολιτικής περιοχής της χώρας, έναν από τους 5 δήμους της οποίας αποτελεί η Βίνια δελ Μαρ.

Η Βίνια δελ Μαρ είναι γνωστή για τον ήσυχο χαρακτήρα της ως θερέτρου, τα υψηλά κτήρια της παραλίας της, τα ξενοδοχεία της και τις ψυχαγωγικές υποδομές της. Προσελκύει σημαντικό αριθμό Χιλιανών και ξένων επισκεπτών σε όλη τη διάρκεια του έτους.
Μακεδονικός χτενοτρίτωνας

Ο Μακεδονικός χτενοτρίτωνας, "Triturus macedonicus" (Karaman, 1922) είναι ένα είδος τρίτωνα που ανήκει στο σύμπλεγμα ειδών χτενοτριτώνων του γένους "Triturus". Πρόκειται για μεγάλου μεγέθους τρίτωνα όπου το ολικό μήκος σώματος στα θηλυκά μπορεί να φτάσει μέχρι και τα 18cm, ενώ στα αρσενικά δεν ξεπερνά τα 15cm.
Βαλκανικός χτενοτρίτωνας

Ο Βαλκανικός χτενοτρίτωνας, "Triturus ivanbureschi" Arntzen & Wielstra, 2013 ή χτενοτρίτωνας του Buresh, είναι ένα είδος τρίτωνα που ανήκει στο σύμπλεγμα ειδών χτενοτριτώνων του γένους "Triturus". Εντοπίζεται στη Ν.Α. Ευρώπη και την Ανατολία. Πρόκειται για μεγάλου μεγέθους τρίτωνα που μπορεί να φτάσει μέχρι και τα 18cm ολικό μήκος.
Ουρς Γκραφ

Ο Ουρς Γκραφ (γερμανικά: "Urs Graf", 1485 Σόλοτουρν, Ελβετία - περ. 1528) ήταν Ελβετός ζωγράφος, χαράκτης, τυπογράφος και χρυσοχόος, καθώς και μισθοφόρος στρατιώτης. Υπάρχουν μόνο 2 γνωστές ξυλογραφίες του τα οποία χρονολογούνται από το 1513 ως την πρωιμότερη δυνατή εκτίμηση, ωστόσο είναι ιδιαίτερα σημαντικά καθώς του αποδίδεται η εφεύρεση της τεχνικής των λευκών γραμμών στην ξυλογραφία όπου με την εισαγωγή λευκών γραμμών σε μαύρο υπόβαθρο δημιουργείται η αναπαράσταση. Παρήγαγε επίσης και κάποια άλλα χαρακτικά στα οποία περιλαμβάνονται και αντίγραφα έργων των Άλμπρεχτ Ντύρερ και Μάρτιν Σονγκάουερ.
Ιερώνυμος Βίριξ

Ο Ιερώνυμος Βίριξ (λατινικά: "Hieronymus Wierix", 1553–1619) ήταν Φλαμανδός χαράκτης από την Αντβέρπη. Είναι γνωστός για τα λεπτομερή χαρακτικά του σε μικρή κλίμακα και κυρίως θρησκευτικής θεματολογίας, καθώς και για τα αντίγραφα και παραλλαγές έργων του Άλμπρεχτ Ντύρερ που παρήγαγε.
Αλεξάντρ Λακαζέτ

Ο Αλεξάντρ Λακαζέτ ("Alexandre Lacazette", 28 Μαΐου 1991) είναι Γάλλος ποδοσφαιριστής που αγωνίζεται ως επιθετικός στην Άρσεναλ και στην Εθνική Γαλλίας.
Χαγιάτ Ταχρίρ αλ-Σαμ

Το Χαγιάτ Ταχρίρ αλ-Σαμ (Αραβικά: هيئة تحرير الشام, μεταγραφή: Hayʼat Taḥrīr al-Shām, μετάφραση "Οργανισμός για την Απελευθέρωση του Λεβάντε") είναι μια δραστήρια μαχητική τζιχαντιστική ομάδα που εμπλέκεται στον Συριακό εμφύλιο πόλεμο. Η ομάδα σχηματίστηκε στις 28 Ιανουαρίου 2017 ως μια συγχώνευση μεταξύ του Τζάμπχατ Φάτεχ αλ-Σαμ (πρώην Μέτωπο αλ-Νούσρα), του Μετώπου Ανσάρ αλ-Ντιν, του Τζαΐς αλ-Σούννα, του Λίουα αλ-Χακ και του Νουρ αλ-Ντιν αλ-Ζένγκι. Μετά την ανακοίνωση, προστέθηκαν και άλλες ομάδες και άτομα. Η συγχώνευση αυτή τη στιγμή είναι υπό τη διεύθυνση του Τζαμπχάτ Φατέχ αλ-Σαμ, αν και η ανώτατη διοίκηση αποτελείται από ηγέτες από άλλες ομάδες. Πολλές ομάδες και άτομα εξαφανίστηκαν από το Χαγιάτ Ταχρίρ αλ-Σαμ, αντιπροσωπεύοντας τα πιο συντηρητικά και τζιχαμτιστικά στοιχεία τους. Επί του παρόντος, αρκετοί αναλυτές και μέσα μαζικής ενημέρωσης εξακολουθούν να αναφέρονται στην ομάδα αυτή με τα προηγούμενα ονόματά της, το Μέτωπο αλ-Νούσρα ή το Τζαμπχάτ Φάτεχ αλ-Σαμ.

Παρά τη συγχώνευση, το Ταχρίρ αλ-Σαμ κατηγορείται ότι εργάζεται ως συριακό παρακλάδι της Αλ-Κάιντα σε συγκεκαλυμμένο επίπεδο. Ωστόσο, το Ταχρίρ αλ-Σαμ αρνήθηκε επισήμως να συμμετάσχει στην Αλ-Κάιντα και δήλωσε σε μια δήλωση ότι η ομάδα είναι "πλήρως ανεξάρτητη και δεν αντιπροσωπεύει κανένα ξένο σώμα ή οργάνωση". Επιπλέον, κάποιες παρατάξεις όπως η Νουρ αλ-Ντιν αλ-Ζενγκί, που ήταν μέρος της συγχώνευσης, υποστηρίχτηκαν κάποτε από τις ΗΠΑ. Έχει επίσης υποστηριχθεί ότι, παρά τον πρόσφατο σχηματισμό του Ταχρίρ αλ-Σαμ, η νέα ομάδα διατηρεί κρυφά έναν θεμελιώδη σύνδεσμο με την Αλ Κάιντα. Η Ρωσία ισχυρίζεται ότι το Ταχρίρ αλ-Σαμ συμμερίζεται το στόχο του Μετώπου Αλ-Νούσρα για να μετατρέψει τη Συρία σε ισλαμικό εμιράτο που θα την διαχειρίζεται η Αλ Κάιντα.

Από την αρχή του 2019 η παράταξη εξαπέλυε επιθέσεις εναντίον της Αντιπολίτευσης και άρχισε να κατακτεί εδάφη της.
Κασπάρ φαν Βίττελ

Ο Κασπάρ φαν Βίττελ (ολλανδικά: "Caspar van Wittel" ή "Gaspar van Wittel" ή "Jasper Adriaensz van Wittel" ως ον. γέννησης, ιταλικά: "Gaspare Vanvitelli" ή "Gasparo degli Occhiali", 1652 με 1653, Αμερσφόρτ, Ολλανδία – 13 Σεπτεμβρίου, 1736, Ρώμη, Ιταλία) ήταν Ολλανδός ζωγράφος ο οποίος πέρασε το μεγαλύτερο μέρος της σταδιοδρομίας του στην Ρώμη. Θεωρείται ένας από τους κύριους εκπροσώπους της τοπιογραφικής ζωγραφικής των βεντουτιστών.
Μτσχέτα-Μτιανέτι

Η Μτσχέτα-Μτιανέτι (γεωργιανά: მცხეთა-მთიანეთი) είναι περιφέρεια (μχάρε) στην ανατολική Γεωργία που περιλαμβάνει την πόλη Μτσχέτα, η οποία χρησιμεύει ως περιφερειακή πρωτεύουσα, μαζί με την επαρχία της και τις παρακείμενες ορεινές περιοχές. Το δυτικό τμήμα ελέγχεται από την αποσχισθείσα Δημοκρατία της Νότιας Οσετίας από το 1992, λίγο μετά την ανεξαρτησία της Γεωργίας. Έχει έκταση 6.786 τ.χλμ. και πληθυσμό 94.573 κατοίκων στην απογραφή του 2014.
Αλέκος Κασσαβέτης

Ο Αλέκος Κασσαβέτης ήταν Ελληνικής καταγωγής, Αιγυπτιώτης πρωταθλητής της αντισφαίρισης, με νίκες στα πρωταθλήματα Ελλάδας, Αιγύπτου και Αυστραλίας. Ήταν αθλητής της Αθλητικής Ένωσις Ελλήνων Αλεξανδρείας.

Στο Πανελλήνιο Πρωτάθλημα Επιτραπέζιας Αντισφαίρισης ήταν φιναλίστ το 1950 όταν κι έχασε από τον Γρηγόρη Λεβέντη με (3-0) 21-14, 21-9, 21-9. Πρωταθλητής Αλεξάνδρειας το 1948 και μετέπειτα πολλές φορές της Νέας Νότιας Ουαλίας όταν και εγκαταστάθηκε αργότερα μόνιμα στο Σίδνεϊ. 

Το 1939 συμμετείχε με την εθνική ομάδα της Ελλάδας στο Παγκόσμιο κύπελλο του Καΐρου.

Στην Αλεξάνδρεια διοργανωνόταν προς τιμήν του το κύπελλο Κασσαβέτη
Άλισον Τζάνεϊ

Η Άλισον Τζάνεϊ (αγγλικά: "Allison Janney", 19 Νοεμβρίου 1959) είναι Αμερικανίδα ηθοποιός.